Carrow Road
Carrow Road je nogometni stadion koji se nalazi u Norwichu, Engleska. Na njemu domaće utakmice igra nogometni klub Norwich City. Kapacitet stadiona je 27.005 sjedećih mjesta. Stadion je otvoren 1935. godine. Klub je prethodno igrao na Newmarket Roadu. Najveća posjeta na stadionu je iznosila 43.984 gledalaca na utakmici između Norwicha i Leicestera 1963. godine. Mlada nogometna reprezentacija Engleske u nekoliko navrata je igrala na Carrow Roadu. Svoje utakmice na ovom stadionu je igrala i ženska nogometna reprezentacija Engleske. Pored sportskih događaja na stadionu je održano i nekoliko muzičkih koncerata. Nastupali su: Status Quo (1997), Elton John (2005) i George Michael (2007). Carrow Road je 30. najveći stadion u Engleskoj.